 

**Rada školy**

**Pri Základnej škole s materskou školou Smolenice**

***Zápisnica zo zasadnutia Rady školy***

***Zo dňa 06. 12. 2023***

**Miesto konania:**  ZŠ s MŠ Smolenice, Komenského 3, 919 04 Smolenice, zborovňa

**Čas: 17.00** hod.

**Prítomní členovia Rady školy (ďalej len RŠ):**

Mgr. Petra Moldová, Mgr. Lucia Štibraná, Mgr. Pavol Brázdovič, Patrik Korytár, Ing. Magdaléna Hlavatá, Katarína Štibraná, Mgr. Karol Jakubec , Mgr. Milan Červeňanský, Mgr. Mária Bednarovská

*Prezenčná listina je prílohou č.1 tejto zápisnice*

**Neprítomní členovia RŠ. :**

Dominika Petrovičová dis., PhDr. Marianna Hudcovičová PhD. – z účasti sa vopred ospravedlnili

**Z 11 členov RŠ bolo prítomných 9 členov, čo predstavuje 81,8 % účasť. RŠ je uznášaniaschopná.**

**Pozvaní hostia**: Mgr. Magdaléna Eliášová - riaditeľka školy

**Program:**

1. *Otvorenie*
2. *Voľba zapisovateľa*
3. *Štatút rady školy*
4. *Voľba predsedu a podpredsedu RŠ*
5. *Diskusia*
6. *Záver*
7. ***Otvorenie***

Zasadnutie Rady školy pri ZŠ s MŠ Smolenice otvorila riaditeľka školy – Mgr. Eliášová, ktorá členov privítala a  informovala prítomných o činnosti RŠ a potrebe voľby nového predsedu a podpredsedu RŠ. V tomto bode programu sa každý z členov RŠ v krátkosti predstavil.

***Bod 2. Voľba zapisovateľa***

Mgr. Bednarovská sa prihlásila za zapisovateľa zápisnice z tohto zasadnutia RŠ a za overovateľa zápisnice bola navrhnutá pani Mgr. L. Štibraná. Voči uvedeným návrhom nevyjadril žiadny z prítomných členov žiadne pripomienky a výhrady. Predložené návrhy boli prítomnými členmi schválené :

***Za: 9 Proti: 0 Zdržal sa: 0 Nehlasoval:0***

***Bod 3. Štatút rady školy***

V tomto bode programu, na výzvu členov RŠ, Mgr. Eliášová – riaditeľka školy prečítala prítomným Štatút Rady školy a spolu so zástupcom zriaďovateľa – Ing. Hlavatou konštatovali, že štatút je potrebné aktualizovať a jeho návrh zaslať na pripomienkovanie ostatným členom RŠ.

Úloha č. 1: Aktualizovať Štatút rady školy v zmysle aktuálne platnej legislatívy a požiadaviek zriaďovateľa.

Návrh zaslať na pripomienkovanie ostatným členom RŠ.

Z: Ing. Hlavatá T: 08.01.2024

Prítomní členovia RŠ vzali informáciu na vedomie.

***Bod č. 4 Voľba predsedu a podpredsedu RŠ***

Prítomní členovia za predsedu Rady školy nominovali Ing. Magdalénu Hlavatú a za podpredsedu Rady školy PhDr. Mariannu Hudcovičovú, PhD.. Po krátkej diskusii k uvedeným nomináciám pristúpili členovia RŠ k hlasovaniu za návrh voľby:

a) Ing. Magdalény Hlavatej do funkcie predsedu Rady školy

***Za: 8 Proti: 0 Zdržal sa: 1 Nehlasoval:0***

*b) PhDr. Marianny Hudcovičovej PhD. do funkcie podpredsedu Rady školy*

***Za: 9 Proti: 0 Zdržal sa: 0 Nehlasoval:0***

Voči uvedeným návrhom nevyjadril žiadny z prítomných členov žiadne pripomienky a výhrady. Predložené návrhy boli prítomnými členmi schválené.

***Bod č. 5 Diskusia***

Ing. Hlavatá – ako člen RŠ nominovaný za zriaďovateľa, informovala prítomných o nasledovnom:

* Od 15. 12. 2023 začína v MŠ 2. etapa rekonštrukcie osvetlenia, MŠ bude od tohto dátumu z uvedeného dôvodu mimo prevádzky
* Informácia o možnosti získania finančných prostriedkov na debarierizáciu vstupu do školského areálu – je potrebné dôkladne pripraviť súvisiacu dokumentáciu pre vypracovanie žiadosti o poskytnutie NFP
* Informácia o plánovanej výmene osvetlenia vo veľkej telocvični, v malej telocvični aktuálne prišlo k výmene osvetlenia
* Na parkovisku za školou je odstavené havarované vozidlo, je potrebné kontaktovať majiteľa a požiadať o odstránenie vozidla z pozemku obce, resp. osloviť kompetentné orgány o nájdenie majiteľa vozidla a jeho vyzvanie k odstráneniu vozidla z parkoviska

**Ing. Hlavatá tiež zdôraznila potrebu súčinnosti a vzájomnej spolupráce školy, Rady školy, záujmových združení – najmä ZRPŠ a zriaďovateľa, pri organizácii kultúrno-spoločenských akcií a tiež v ostatných oblastiach a činnostiach, ktoré sa medzi uvedenými subjektami prelínajú.**

Prítomní členovia RŠ vzali po všeobecnej diskusii prezentované informácie na vedomie.

***Bod č. 6 Záver***

Predsedníčka RŠ skonštatovala, že boli prerokované všetky body programu zasadnutia a poďakovala prítomným za účasť na zasadnutí.

***Zapísal dňa: 6.12.2023 Overil dňa: 6.12.2023***

Člen Rady školy: Člen Rady školy:

Mgr. Mária Bednarovská Mgr. Lucia Štibraná